cyanic-selkie/wikianc huggingface dataset:
சம்சாமா பூங்கா
சம்சாமா பூங்கா (Zamzama Park) பாக்கித்தான் நாட்டின் சிந்து மாகாணத்திலுள்ள ஒரு பூங்காவாகும். கராச்சி நகரில் உள்ள இராணுவ வீட்டுவசதி ஆணையத்தின் 5 ஆவது பகுதியில் இப்பூங்கா 26 ஏக்கர் பரப்பளவில் அமைந்துள்ளது.
இங்கு மெல்லோட்டப் பாதைகள், நடை பாதைகள், உருளிச்சறுக்கி பகுதிகள், புத்துணர்வுப் பகுதி,  மற்றும் விளையாட்டு மைதானம் ஆகியவை உள்ளன. இரண்டாவது நுழைவாயிலுக்கு அருகில் காட்சி மையம் மற்றும் பாக்கித்தான் பொன்சாய் சங்கத்தின் தலைமை அலுவலகம் ஆகியவையும் அமைந்துள்ளன.
சம்சாமா என்பது பாக்கித்தானின் மிகப்பெரிய நகரமான கராச்சியில் உள்ள கிளிஃப்டன் நகரில் அமைந்துள்ள ஓர் ஆடம்பரமான பகுதியாகும். குடியிருப்பு வசதிகளுடன் மிகவும் வளர்ச்சியடைந்த வணிகப் பகுதியாக இது கருதப்படுகிறது. பிரபலமான வணிகப்பெயர் அடையளங்கள் கொண்ட கடைகள் இப்பகுதியில் உள்ளன.
புற இணைப்புகள்
பகுப்பு:பாக்கித்தான்
பெண்கள் குடும்ப வன்முறைப் பாதுகாப்புச் சட்டம், 2005
குடும்ப வன்முறையிலிருந்து பெண்களைப் பாதுகாக்கும் சட்டம் 2005 (Protection of Women from Domestic Violence Act, 2005) என்பது இந்திய நாடாளுமன்றத்தினால் கொண்டுவரப்பட்ட நாடாளுமன்றச் சட்டம் ஆகும், இது குடும்ப வன்முறையிலிருந்து பெண்களைப் பாதுகாப்பதற்காக இயற்றப்பட்டது. இது இந்திய அரசு மற்றும் மகளிர் மற்றும் குழந்தைகள் மேம்பாட்டு அமைச்சகத்தால் 26 அக்டோபர் 2006 இல் நடைமுறைக்கு கொண்டு வரப்பட்டது. இந்திய சட்டத்தில் முதன்முறையாக இந்த சட்டம் "வீட்டு வன்முறை" என்ற வரையறையை வழங்குகிறது, இந்த வரையறை பரந்த மற்றும் உடல் வன்முறை மட்டுமல்லாமல், உணர்ச்சி/வாய்மொழி, பாலியல் மற்றும் பொருளாதார துஷ்பிரயோகம் போன்ற பிற வன்முறைகளையும் உள்ளடக்கியது. இது குற்றவியல் அமலாக்கத்தினை விட, பாதுகாப்பு உத்தரவுகளுகளை முதன்மையாகக் கொண்ட ஒரு குற்றவியல் சட்டம் ஆகும்.
வரையறைகள்
வீட்டு வன்முறையிலிருந்து பெண்களைப் பாதுகாக்கும் சட்டம், 2005 இந்திய தண்டனைச் சட்டத்தின் விதிகளிலிருந்து வேறுபட்டது, இது குடும்ப வன்முறையை உள்ளடக்கியது. மேலும், இந்தச் சட்டமானது யாரைப் பாதுகாக்கிறது என்பதற்கான பரந்த வரையறையையும் வழங்குகிறது.
சட்டத்தின் படி, பாதிக்கப்பட்ட நபர் "பிரதிவாதியுடன் வீட்டு உறவில் இருக்கும் அல்லது பிரதிவாதியால் குடும்ப வன்முறைக்கு ஆளானதாகக் குற்றம் சாட்டும் எந்தவொரு பெண்ணாகவோ இருக்கலாம்" என வரையறுக்கப்படுகிறார். இந்த சட்டம் பெண்களை தங்கள் கணவன்-மனைவி உறவுகளுக்குள் வன்முறையிலிருந்து பாதுகாப்பது மட்டுமல்லாமல், அவர்கள் வீட்டு உறவில் இருக்கும் மக்களுடன் ஒரே வீட்டில் வாழும் பெண்களையும் பாதுகாக்கிறது. இது திருமணத்தின் மூலம் உருவாகும் தங்கள் உறவுக்காரர்களிடம் இருந்தும் ஏற்படும் வன்முறைகளில் இருந்தும் பெண்களைப் பாதுகாக்கிறது (எ.கா: கணவன்-மனைவி, மருமகளுடன் மாமனார்/மாமியார்/போன்றவை), இரத்தத்தால் உருவாகும் உறவுகள் (எ.கா: தந்தை-மகள், சகோதரி- சகோதரர்), தத்தெடுப்பதன் மூலம் உருவாகும் உறவுகள் (எ.கா: தத்தெடுத்த மகள்-தந்தை),இந்தச் சட்டம் திருமணம் அல்லாத உறவுகளில் வாழும் பெண்களுக்கும் அவர்களது உறவினர்கள் மூலம் ஏற்படும் வன்முறைகளால் இருந்து பெண்களைப் பாதுகாப்பை வழங்கும் முதல் சட்டமாக கருதப்படுகிறது.
வீட்டு வன்முறை சட்டத்தின் பிரிவு 3 இல் வீட்டு வன்முறை என்பது பின்வருமாறு வரையறுக்கப்படுகிறது "பிரதிவாதியின் எந்தவொரு செயலோ, ஆணை வழங்குதல் அல்லது நடத்தை ஆகியவை பின்வருவனவற்றுள் ஏதேனும் ஒன்றாக இருக்குமானால் அது குடும்ப வன்முறையாக இருக்கும்:
மனரீதியாகவோ அல்லது உடல் ரீதியாகவோ துன்புறுத்தல், பாலியல் துன்புறுத்தல், வாய்மொழி மற்றும் உணர்ச்சி ரீதியான துன்புறுத்தல் மற்றும் பொருளாதார துன்புறுத்தல் ஆகியவற்றை உள்ளடக்கியது; அல்லது
வரதட்சணை அல்லது பிற சொத்து அல்லது மதிப்புமிக்க பாதுகாப்பிற்காக சட்டவிரோத தேவையை பூர்த்தி செய்ய பாதிக்கப்பட்ட பெண் அல்லது அவளுடன் தொடர்புடைய வேறு எந்த நபரையும் வற்புறுத்துதல், தீங்கு விளைவித்தல், காயப்படுத்துதல் அல்லது ஆபத்தை ஏற்படுத்துதல்; அல்லது
உட்பிரிவு (a) அல்லது உட்பிரிவு (b) இல் குறிப்பிடப்பட்டுள்ள எந்தவொரு நடத்தையாலும் பாதிக்கப்பட்ட நபர் அல்லது அவளுடன் தொடர்புடைய எந்தவொரு நபரையும் அச்சுறுத்துதல்; அல்லது.
பாதிக்கப்பட்ட நபர் உடல் ரீதியாகவோ அல்லது மன ரீதியாகவோ காயமடையலாம் அல்லது தீங்கு விளைவிக்கலாம். "
இந்த பிரிவு உடல் வன்முறை மட்டுமல்லாடு, உணர்ச்சி/வாய்மொழி, பாலியல் மற்றும் பொருளாதார துன்புரறுத்தல் போன்ற பிற வன்முறைகளையும் அத்தியாயம் 1 இல் உள்ளடக்கியது.
வாய்ப்பு
கணவன் அல்லது ஆண் துணையாளர் அல்லது அவரது உறவினர்களின் குடும்ப வன்முறையிலிருந்து மனைவி அல்லது பெண் துணையாளாருக்கு பாதுகாப்பை வழங்குவதனை இந்தச் சட்டம் முதன்மை நோக்கமாகக் கொண்டுள்ளது, சகோதரிகள், விதவைகள் போன்ற ஒரு குடும்பத்தில் வாழும் பெண்களுக்கும் பாதுகாப்பு வழங்குவதனை இந்த சட்டம் உள்ளடக்கியது.
சான்றுகள்
பகுப்பு:இந்தியாவில் பெண்களுக்கெதிரான வன்முறைகள் பகுப்பு:இந்தியாவில் மகளிர் உரிமைகள்
ருசிகா கிருகோத்ரா வழக்கு
ருசிகா கிருகோத்ரா வழக்கு (Ruchika Girhotra case) 1990 இல் இந்தியாவின் ஹரியானாவில் காவல் துறை அதிகாரியான சம்பு, (SPS ரத்தோர்) 14 வயது ருசிகா கிருகோத்ராவை துன்புறுத்திய சம்பவத்தினைக் குறிக்கும் வழக்காகும். இந்தப் பெண், காவல் துறை அதிகாரிக்கு எதிராக புகார் அளித்த பிறகு, அவரது குடும்பத்தினர் மற்றும் அவரது நண்பர்களை காவல்துறையினர் துன்புறுத்தினர். 22 டிசம்பர் 2009 அன்று, 19 வருடங்கள், 40 ஒத்திவைப்புகள் மற்றும் 400 க்கும் மேற்பட்ட விசாரணைகளுக்குப் பிறகு, நீதிமன்றம் இறுதியாக இந்திய தண்டனைச் சட்டம் 354 (துன்புறுத்தல்) பிரிவின் கீழ் ரத்தோரை குற்றவாளி என்று அறிவித்து, அவருக்கு ஆறு மாத சிறை மற்றும் ரூ .1000 அபராதம் விதித்தது. தண்டனையை எதிர்த்த அவரது மேல்முறையீடு மத்திய புலனாய்வுத் துறை (சிபிஐ) சிறப்பு நீதிமன்றத்தில் நிராகரிக்கப்பட்டது, சண்டிகர் மாவட்ட நீதிமன்றம் மே 25 அன்று முன்னாள் காவல்துறை அதிகாரிக்கு முந்தையயதாக வழங்கப்பட்ட ஆறு மாத சிறைத்தண்டனையினை அதிகரித்தது  ஒன்றரை ஆண்டுகள் சிறைத்தண்டனை என அறிவித்தது. உடனடியாக காவலில் எடுத்து புரைல் சிறைக்கு கொண்டு செல்லப்பட்டார். 11 நவம்பர் 2010 அன்று, உச்ச நீதிமன்றம் எஸ்பிஎஸ் ரத்தோருக்கு சண்டிகரில் இருக்க வேண்டும் என்ற நிபந்தனையுடன் பிணை வழங்கியது. அண்மையில், இந்திய உச்சநீதிமன்றம், ராத்தோர் மீதான வன்கொடுமை வழக்கில் தண்டனையை உறுதிசெய்தது, ஆனால் அவரது வயதைக் கருத்தில் கொண்டு அவருக்கு வழங்கப்பட்ட சிறைத் தண்டனையை ஆறு மாதமாக குறைத்து தண்டையினை உறுதி செய்தது.
பின்னணி
ருசிகா கிருகோத்ரா சண்டிகரில் உள்ள சேக்ரட் ஹார்ட் பள்ளியில் பயிலும் பத்தாம் வகுப்பு (1991 தொகுதி) மாணவி ஆவார். அவரது தந்தை, எஸ்சி கிருகோத்ரா, யூகோ வங்கியில் மேலாளராக இருந்தார். இவருக்கு பத்து வயதாக இருந்தபோது அவருடைய அம்மா இறந்துவிட்டார். அவருக்கு ஆசு ஒரு சகோதரன் இருந்தார்.
ருசிகா, தனது நண்பர் ஆராதனா பிரகாசுடன், அரியானா லான் டென்னிஸ் அசோசியேஷனில் (HLTA) பயிற்சி பெறுவதற்காகச் சேர்ந்தார்.
காவல் துறை அதிகாரிக்கு எதிராக வழக்கு தொடர்ந்ததால் ருசிகாவின் தந்தை மற்றும் சகோதரர் பல முறை துன்புறுத்தலுக்கு ஆளாகி பஞ்ச்குலாவை விட்டு வெளியேற வற்புறுத்தப்பட்டனர். ஆராதனாவின் பெற்றோர் ஆனந்த் மற்றும் மது பிரகாஷ் 400 க்கும் மேற்பட்ட விசாரணைகளில் கலந்து கொண்டனர். உச்ச நீதிமன்ற வழக்கறிஞர்கள் பங்கஜ் பரத்வாஜ் மற்றும் மீட் மல்கோத்ரா 1996 முதல் இந்த வழக்கை எந்தத் தொகையும் பெறாமல் வாதாடினர்.
அரியானா கேடரின் இந்திய காவல் பணி அதிகாரியான ரத்தோர், 1941 இல் பிறந்தார் மற்றும் 1966- பக்ரா பியாஸ் மேலாண்மை வாரியத்தின் இயக்குநராக, கண்கானிப்பு காவலராக நியமிக்கப்பட்டார். அவர் அரியானா லான் டென்னிஸ் அசோசியேஷனின் நிறுவனத் தலைவராக இருந்தார், ரத்தோர் பஞ்ச்குலாவில் உள்ள தனது வீட்டின் பின்புறப் பகுதியினை அதன் அலுவலகமாகப் பயன்படுத்தினார். இந்த வீட்டின் பின்னால் ஒரு களிமண் வரிப்பந்தாட்ட மைதானம் இருந்தது, இது அரசாங்க நிலத்தை ஆக்கிரமித்து கட்டப்பட்டது. இந்த மைதானத்தில் ஒரு சில இளம் பெண்கள் விளையாடினர். உள்ளூர் அதிகாரிகளின் நடவடிக்கையினால் பின்னர் வரிப்பந்தாட்ட மைதானம் இறகுப் பந்தாட்ட மைதானமாக ஆனது.
சான்றுகள்
பகுப்பு:இந்தியாவில் பெண்களுக்கெதிரான வன்முறைகள் பகுப்பு:இந்தியாவில் காவல்துறையின் தீய நடத்தைகள்
கிறித்தைன் தார்தன்
கிறித்தைன் மான் (Christine Mann) எனப்பட்ட முனைவர் கிறித்தைன் தார்தன் (Dr. Christine Darden) (பிறப்பு: செப்டம்பர் 10, 1942 ) ஓர் அமெரிக்கக் கணிதவியலாளரும் தரவுப் பகுப்பாய்வாளரும் வானியக்கப் பொறியாளரும் ஆவார். இவர் நாசாவில் 40 ஆண்டுகளுக்கு வானியக்கவியலில் தன் வாழ்நாளைச் செலவிட்டார். இவர் அப்போது மீயொலி விரைவுப் பறப்பு, ஒலிமுழக்கம், ஆகியவற்ரில் ஆய்வு மேற்கொண்டார். இவர் 1967 இல் இலாங்லே ஆராய்ச்சி மையத்தில் சேரும் முன்பு வர்ஜீனியா பல்கலைக்கழகத்தில் கணிதவியலில் மூதறிவியல் பட்டம் பெற்று அங்கே கல்வி பயிற்றுவித்துள்ளார். இவர் ஜார்ஜ் வாசிங்டன் பல்கலைக்கழகத்தில் பொறியியலில் 1983 இல் முனைவர் பட்டம் பெற்றார். இவர் தனறிவியல் புலத்தில் பல ஆய்வுக் கட்டுரைகளை வெளியிட்டுள்ளார். இவர்தான் முதலில் இலாங்லே ஆராய்ச்சி மையத்தில் முதுநிலை செயல் அலுவலராக பதவி உயர்வு தரப்பட்ட ஆப்பிரிக்க அமெரிக்கப் பெண்மணி ஆவார். இது கூட்டாட்சிப் பொதுப்பணியிலேயே உயர்தரப் பதவியாகும்.
மறைநிலை ஆளுமைகள்: அமெரிக்கக் கனவும் விண்வெளிப் போட்டியில் உதவிய கருப்பினப் பெண் கணிதவியலாளர்களும் (2016), நாசாவில் 20 ஆம் நூற்றாண்டின் நடுப்பகுதியில் தாக்கம் விளைவித்த ஆப்பிரிக்க அமெரிக்கக் கருப்பினப் பெண் கணிதவியலாளர்களும் பொறியாளர்களும் பற்றிய வரலாறு,  எனும் மார்கோட் இலீ செட்டெர்லி எழுதிய நூலில் விவரித்த ஆராய்ச்சியாளர்களில் தார்தன் ஒருவர் ஆவார்.
மேற்கோள்கள்
பகுப்பு:1942 பிறப்புகள் பகுப்பு:வாழும் நபர்கள் பகுப்பு:அமெரிக்கப் பெண் கணிதவியலாளர்கள் பகுப்பு:ஆப்பிரிக்கப் பெண் கணிதவியலாளர்கள் பகுப்பு:ஆப்பிரிக்கப் பெண் அறிவியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:அமெரிக்க வான்-விண்வெளிப் பொறியியலாளர்கள் பகுப்பு:ஆப்பிரிக்க வான்-விண்வெளிப் பொறியியலாளர்கள் பகுப்பு:ஆப்பிரிக்க அமெரிக்கக் கணிதவியலாளர்கள் பகுப்பு:அமெரிக்கக் கணிதவியலாளர்கள் பகுப்பு:ஆப்பிரிக்கக் கணிதவியலாளர்கள் பகுப்பு:மேற்குப் புலக் கணிப்பாளர்கள் பகுப்பு:மாந்தக் கணிப்பாளர்கள்
2-நோனேனால்
2-நோனேனால் (2-Nonanol) என்பது C9H20O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வெள்ளரிக்காயின் நறுமணத்தை இச்சேர்மம் பெற்றுள்ளது. ஆயிசுட்டர்கள் எனப்படும் இருவோட்டு மெல்லுடலி வகை உயிரினங்களில் இச்சேர்மம் அடையாளம் காணப்பட்டுள்ளது. பெரமோன்கள் எனப்படும் இனக்கவர்ச்சி இயக்கு நீராக இது பல பூச்சிகளால் பயன்படுத்தப்படுகிறது. வர்த்தக முறையாகவும் இச்சேர்மம் விற்பனைக்குக் கிடைக்கிறது.
மேற்கோள்கள்
பகுப்பு:ஆல்ககால்கள் பகுப்பு:ஆல்கனாயிக் அமிலங்கள்
கொல்லம் பரப்பு
சூலை முதல் அக்டோபர் வரையிலான காலம் இந்த மீன்பிடி தளத்தின் உச்ச பருவம் ஆகும். நெமிட்டெரைடீ மீன் வகைகளும் பந்தலிடே இறால் வகைகளும் கிடைக்கின்ற முக்கியமான மீன்பிடித்தளமாக கொல்லம் பரப்பு சிறப்பு பெற்றுள்ளது. அறிவியல் ஆராய்ச்சி, கடல்சார் ஆய்வுகள், சூழலியல் ஆய்வுகள் போன்றவற்றை மேற்கொள்வதற்காக பல மீன்வள விஞ்ஞானிகளை இக்குயிலான் கரை ஈர்க்கிறது.
மேற்கோள்கள்
பகுப்பு:கொல்லம் பகுப்பு:இந்தியப் பெருங்கடல் மீன்பிடி பகுதிகள்
வேப்பத்தூர் செல்லியம்மன் கோயில்
வேப்பத்தூர் செல்லியம்மன் கோயில் தமிழ்நாட்டில் தஞ்சாவூர் மாவட்டம், வேப்பத்தூர் என்னும் ஊரில் அமைந்துள்ள அம்மன் கோயிலாகும்.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நேபாளாத்தின் பொருளாதாரம்
நேபாளாத்தின் பொருளாதாரம் (ஆங்கிலம்: Economy of Nepal) முடியாட்சியில் இருந்து 2019 ல் கம்யூனிஸ்ட் கட்சியால் ஆளப்படும் அரசியல் சூழ்நிலைகளில் நிலையான மாற்றத்தால் நேபாளத்தின் பொருளாதார வளர்ச்சி சிக்கலானது மற்றும் பாதிக்கப்பட்டுள்ளது. 20 ஆம் நூற்றாண்டின் நடுப்பகுதி வரை விவசாய சமூகம் ஒரு தனிமைப் படுத்தப்பட்டதாகவே இருந்துள்ளது. நேபாளம் 1951 இல் பள்ளிகள், மருத்துவமனைகள், சாலைகள், தொலைத்தொடர்பு, மின்சாரம், தொழில் அல்லது பொது சேவை இல்லாமல் நவீன யுகத்திற்குள் நுழைந்தது. எவ்வாறாயினும், 1950 களில் இருந்து நாடு நிலையான பொருளாதார வளர்ச்சியை நோக்கி முன்னேறியுள்ளதுடன், பொருளாதார தாராளமயமாக்கலுக்கு நாட்டை திறந்துவிட்டு கடந்த காலத்துடன் ஒப்பிடும்போது பொருளாதார வளர்ச்சி மற்றும் வாழ்க்கைத் தரத்தில் முன்னேற்றத்திற்கு வழிவகுத்தது. உயர் பொருளாதார வளர்ச்சியை அடைவதில் நாடு எதிர்கொள்ளும் மிகப்பெரிய சவால்கள் அரசியல் தலைமையின் அடிக்கடி ஏற்படும் மாற்றங்கள் மற்றும் ஊழல்.
பொருளாதார வளர்ச்சியில் முன்னேற்றம் காணும் முயற்சியில் நேபாளம் தொடர்ச்சியான ஐந்தாண்டு திட்டங்களைப் பயன்படுத்தியுள்ளது. இது தனது ஒன்பதாவது பொருளாதார மேம்பாட்டு திட்டத்தை 2002 இல் நிறைவு செய்தது; அதன் நாணயம் மாற்றத்தக்கதாக மாற்றப்பட்டுள்ளது, மேலும் 17 அரசு நிறுவனங்கள் தனியார்மயமாக்கப்பட்டுள்ளன. அரசாங்கத்தின் முன்னுரிமைகள் போக்குவரத்து மற்றும் தகவல் தொடர்பு வசதிகள், விவசாயம் மற்றும் தொழில் ஆகியவற்றில் கவனம் செலுத்துகிறது.
விவசாயம்
விவசாயம் நேபாளத்தின் முக்கிய பொருளாதார நடவடிக்கையாக உள்ளது, இது சுமார் 65% மக்கள் ஈடுபட்டுள்ளனர். மற்றும் மொத்த உள்நாட்டு உற்பத்தியில் 31.7% வழங்குகிறது. மொத்த பரப்பளவில் சுமார் 20% மட்டுமே பயிரிடக்கூடிய நிலமாகும்; 40.7% காடுகள் உள்ளன (அதாவது, புதர்கள், மேய்ச்சல் நிலங்கள் மற்றும் காடுகளால் மூடப்பட்டிருக்கும்); மீதமுள்ளவற்றில் பெரும்பாலானவை மலைப்பாங்கானவை. பழங்கள் மற்றும் காய்கறிகள் (ஆப்பிள், பேரிக்காய், தக்காளி, பல்வேறு சாலடுகள், குழிப்பேரி (பீச்), நெக்டரைன், உருளைக்கிழங்கு), அத்துடன் அரிசி மற்றும் கோதுமை ஆகியவை முக்கிய உணவுப் பயிர்கள். தாழ்நில தெராய் பகுதி விவசாய உபரி ஒன்றை உற்பத்தி செய்கிறது, இதன் ஒரு பகுதி உணவு பற்றாக்குறை மலைப்பகுதிகளை வழங்குகிறது.
வெளிநாட்டு முதலீடுகள் மற்றும் வரிவிதிப்பு
விற்பனை வளாகங்கள், பிளாசாக்கள், ரியல் எஸ்டேட், சுற்றுலா போன்றவற்றில் முதலீடு செய்யும் ஏராளமான குடியேற்ற நேபாளிகள் வழியாக ஏராளமான சிறிய வெளிநாட்டு முதலீடுகள் நேபாளத்திற்கு வருகின்றன. நேபாளத்தில் நீர் மின்சாரத்திற்கான மிகப்பெரிய திறன் உள்ளது. அதன்படி, ஏராளமான வெளிநாட்டு நிறுவனங்கள் தொழில் தொடங்க வரிசையில் உள்ளன.
இறக்குமதி மற்றும் ஏற்றுமதி
கம்பளம் மற்றும் ஆடைத் தொழில்களின் வளர்ச்சியுடன் நேபாளத்தின் வர்த்தக வர்த்தக சமநிலை 2000 ஆம் ஆண்டிலிருந்து ஓரளவு மேம்பட்டுள்ளது. சமீபத்தில், ஐரோப்பிய ஒன்றியம் ஆயத்த ஆடைகளை அதிக அளவில் வாங்குபவராக மாறியுள்ளது; பழங்கள் மற்றும் காய்கறிகள் (பெரும்பாலும் ஆப்பிள், பேரிக்காய், தக்காளி, பல்வேறு சாலடுகள், பீச், நெக்டரைன், உருளைக்கிழங்கு, அரிசி) நேபாளத்திலிருந்து. ஐரோப்பிய ஒன்றியத்திற்கான ஏற்றுமதி நாட்டின் ஆடை ஏற்றுமதியில் 46.13 சதவீதமாகும்.
நிதி உதவி
உலக வங்கி, ஆசிய அபிவிருத்தி வங்கி மற்றும் ஐ.நா. அபிவிருத்தி திட்டம் போன்ற பல பன்முக அமைப்புகளும் உதவிகளை வழங்குகின்றன. ஜூன் 1998 இல், நேபாளம் ஒரு வெளிநாட்டு வர்த்தக ஆட்சி குறித்த தனது குறிப்பை உலக வர்த்தக அமைப்புக்கு சமர்ப்பித்தது, மே 2000 இல் அதன் நுழைவு குறித்த நேரடி பேச்சுவார்த்தைகளைத் தொடங்கியது.
வளங்கள்
நேபாளத்தின் இயற்கை வளங்கள், சுற்றுலா மற்றும் நீர்மின்சாரத்தை சுரண்டுவதை தடுப்பதில் முன்னேற்றம் காணப்பட்டுள்ளது. 8,848 மீட்டர் உயரத்தில் எவரெஸ்ட் சிகரம் உட்பட உலகின் மிக உயர்ந்த 10 மலை சிகரங்களில் எட்டு. 1990 களின் முற்பகுதியில், ஒரு பெரிய பொதுத்துறை திட்டம் மற்றும் பல தனியார் திட்டங்கள் திட்டமிடப்பட்டன; சில முடிக்கப்பட்டுள்ளன. தற்போது செயல்பாட்டில் உள்ள மிக முக்கியமான தனியார் துறை நிதி மின் திட்டங்கள் கிம்தி கோலா (60 மெகாவாட்) மற்றும் போட் கோஷி திட்டம் (36 மெகாவாட்) ஆகும். இந்த திட்டம் இன்னும் நடந்து கொண்டிருக்கிறது, மேலும் நடவடிக்கைகளை எடுக்க சீனா, இந்தியா மற்றும் ஜப்பான் ஆகிய நாடுகளை சார்ந்துள்ளது.
குறிப்புகள்
பகுப்பு:நேபாளம்
நேர் விலகு
நேர் விலகு (leg break) துடுப்பாட்டத்தில் கையாளப்படும் பந்து வீச்சுகளில் ஓர் வகையாகும். இது ஓர் வலது கை நேர்ச்சுழல் பந்துவீச்சாளரின் தாக்கு வீச்சாகும்.
துடுப்பாட்டப் பந்தின் தையல்கோட்டின் மீது அனைத்து விரல்களும் இருக்குமாறு உள்ளங்கையில் வைத்துக்கொண்டு வீசுகையில் மணிக்கட்டையினைச் சுழற்றி வீசுவதால் நேர் விலகு நிகழ்கிறது. பந்தை வீசும்போது ஓர் வலதுகை வீச்சாளரின் மணிக்கட்டிலிருந்து கொடுக்கப்படும் சுழற்சி தையல்கோட்டின் மேலுள்ள விரல்களைத் தழுவி சுட்டுவிரலையொட்டி வெளிப்படும்போது இடதுபுறமாக சுழல் கொடுக்கப்படுகிறது. பந்து வீசுகளத்தில் பட்டெழும்பும்போது இந்தச் சுழல், பந்தை நேர்கோட்டிலிருந்து, வீச்சாளரின் பார்வையில், இடதுபுறம் விலகச்செய்கிறது. ஓர் மட்டையாளரின் பார்வையில் பந்து ஓர் வலக்கை மட்டையாளரின் வலப்புறமாக நேர்ப்பக்கத்தில் இருந்து விலகிச் செல்கிறது.
மேற்கோள்கள்
பகுப்பு:துடுப்பாட்ட பந்துவீச்சுகள்
வேலம்பட்டி, பென்னாகரம்
வேலம்பட்டி (Velampatti) என்பது இந்திய ஒன்றியம், தமிழ்நாட்டின், தருமபுரி மாவட்டம், பென்னாகரம் வட்டத்துக்கு  உட்பட்ட  ஒரு வருவாய் கிராமம் ஆகும். இந்த கிராமத்தின் குறியீட்டு எண் 643633. இது வேலம்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 14 கிலோமீட்டர் தொலைவிலும், பென்னாகரத்தில் இருந்து 20 கிலோமீட்டர் தொலைவிலும், சென்னையில் இருந்து 298 கிலோமீட்டர் தொலைவிலும் உள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 268, மொத்த மக்கள் தொகைகள் 	1056, இதில் 541 ஆண்களும், 515 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 66.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
கருப்பு இறக்கைத் தண்டு சிறிய ஆலா
சாண்டர்ஸ் ஆலா ( Sternula saundersi ), சில சமயங்களில் கருப்பு இறக்கைத் தண்டு சிறிய ஆலா என அழைக்கப்படுவது, நீள் சிறகு கடற்பறவை குடும்பத்தைச் சேர்ந்த  ஒரு பறவையாகும். இது வடமேற்கு இந்தியப் பெருங்கடலின் (தெற்கு சோமாலியா, அறபுத் தீபகற்பம், சுகுத்திரா, பாக்கித்தான், அந்தமான் நிக்கோபார் தீவுகள், வடக்கு இலங்கை ) கடற்கரைகளில் அரிதாகவே வாழ்கிறது.
இது சிற்றாலா, மீச்சிறு ஆலா, மஞ்சள்-அலகு ஆலா, பெருவியன் ஆலா ஆகியவற்றின் நெருங்கிய உறவினராகும். இனப்பெருக்கம் செய்யாத காலத்தில் உள்ள இதன் இறகு நிறங்களின் அடிப்படையில் சிற்றாலாவுடன் கிட்டத்தட்ட வேறுபாடு அறிய முடியாததாக இருக்கும். இந்த இரண்டும் சிலரால் ஓரின வகை என்று கருதப்பட்டது.
விளக்கம்
கருப்பு இறக்கைத் தண்டு சிறிய ஆலா 20-28 செமீ (8-11 அங்குலம்) நீளமும், 40-45 கிராம் எடையும், 50-55 செமீ (20-21 அங்குலம்) இறக்கை நீட்டமும் கொண்டது. இதன் சராசரி இறக்கை நீளம் 16.6 செமீ (6.5 அங்குலம்), சராசரி அலகு நீளம் 2.8 செமீ (1.1 அங்குலம்) ஆகும். இதன் வால் பிளவானது சராசரியாக 2.8 செமீ (1.1 அங்குலம்) அளவு இருக்கும்.
வகைபிரித்தல்
சிலரால் இது சிற்றாலாவின் கிளையினமாக கருதப்படுகிறது.
உணவு
இதன் உணவில் பெரும்பாலும் சிறிய மீன்கள், ஓடுடைய கணுக்காலிகள், மெல்லுடலிகள் உட்பட பல்வேறு கடல் விலங்குகள் அடங்கும். இது பல வகையான பூச்சிகளையும் உண்ணும். இந்தப் பறவை மீன் பிடிப்பதற்காக நீரில் மூழ்குவதற்கு முன், கணிசமான நேரம் நீருக்கு மேலே வட்டமிடும்.
மேற்கோள்கள்
பகுப்பு:இலங்கைப் பறவைகள் பகுப்பு:பாக்கித்தானியப் பறவைகள் பகுப்பு:மேற்கு ஆசியப் பறவைகள் பகுப்பு:ஆலா
கோட்டயம் புஷ்பநாத்
புஷ்பநாதன் பிள்ளை (Kottayam Pushpanath കോട്ടയം പുഷ്പനാഥ്) இவரது புனைப்பெயரான கோட்டயம் புஷ்பநாத் என்ற பெயரில் பரவலாக அறியப்பட்டுள்ளார். மலையாள மொழியில் துப்பறியும் புதினங்கள் எழுதும் எழுத்தாளர்களில் மிகவும் குறிப்பிடத்தக்கவராவார்.
வெளிஇணைப்புகள்
பகுப்பு:வாழும் நபர்கள் பகுப்பு:மலையாள நபர்கள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:1938 பிறப்புகள் பகுப்பு:2018 இறப்புகள்
மலேசிய மூஞ்சூறு
மலேசிய மூஞ்சூறு (Malayan shrew)(குரோசிடுரா மலாயா) என்பது சோரிசிடே குடும்பத்தில் உள்ள ஒரு பாலூட்டி சிற்றினமாகும். இது மலேசியாவில் மட்டுமே காணப்படும் அகணிய உயிரியாகும். வாழ்விட இழப்பால் இதன் வாழ்க்கை அச்சுறுத்தப்படுகிறது.
மேற்கோள்கள்
பகுப்பு:மூஞ்சூறு
நந்திகிராம் சட்டமன்றத் தொகுதி
நந்திகிராம் சட்டமன்றத் தொகுதி (Nandigram Vidhan Sabha constituency) இந்தியாவின் மேற்கு வங்காளம் மாநிலத்தின் கிழக்கு மிட்னாபூர் மாவட்டத்தில் உள்ள சட்டமன்றத் தொகுதியாகும். இத்தொகுதியின் எண் 210 ஆகும். முன்னர் நந்திகிராம் தெற்கு, நந்திகிராம் வடக்கு என் இரண்டு தொகுதிகளாக இருந்தது. 1967-இல் தொகுதி சீரமைப்புக்குப் பின்னர் இதனை நந்திகிராம் தொகுதி எனப் பெயர் மாற்றம் செய்யப்பட்டது. நந்திகிராம் சட்டமன்றத் தொகுதி, தம்லக் மக்களவைத் தொகுதியின் பகுதியாக உள்ளது.
2021 மேற்கு வங்காள சட்டமன்றத் தேர்தல்
இத்தொகுதிக்கு 1 ஏப்ரல் 2021 அன்று வாக்குப் பதிவு நடைபெற உள்ளது. 2021 மேற்கு வங்காள சட்டமன்றத் தேர்தலில் பாரதிய ஜனதா கட்சியின் சார்பில் சுவேந்து அதிகாரியும், அகில இந்திய திரிணாமுல் காங்கிரசு சார்பில் மம்தா பானர்ஜியும் வேட்பு மனு தாக்கல் செய்துள்ளனர்.
2 மே 2021 அன்று நடைபெற்ற வாக்கு எண்ணிக்கையின் போது, மேற்கு வங்காள முதலமைச்சர் மம்தா பானர்ஜியை எதிர்த்து போட்டியிட்ட சுவேந்து அதிகாரி 1,956 வாக்குகள் கூடுதலாக பெற்று வெற்றி வாகை சூடினார்.
வெளி இணைப்புகள்
கிழக்கு மிட்னாபூர் மாவட்டம் மேற்கு வங்காள சட்டமன்றத் தொகுதிகள்
ஓசுல்யாபியா
ஓசுலிபியா (Oslyabya, Ослябя) என்பது உருசியப் பேரரசின் கடற்படைக்காக 19-ஆம் நூற்றாண்டின் இறுதியில் கட்டுமானம் செய்யப்பட்ட மூன்று போர்க் கப்பல்களில் இரண்டாவதாகும். இக்கப்பல் 1904-05 காலப்பகுதியில் உருசிய-சப்பானியப் போர்க் காலத்தில் தொலை கிழக்குப் பகுதிக்கு அனுப்பப்பட்ட இரண்டாவது பசிபிக் படையினருக்காக சேவையாற்றியது. இக்கப்பல் 1905 மே 27 அன்று சுசீமா போரின் போது கடலில் மூழ்கியது. வெறும் கடற்படையின் துப்பாக்கி தாக்குதலில் மட்டுமே மூழ்கிப்போன முதல் முழு இரும்பு கப்பல் இதுவே ஆகும். இறந்தவர் எண்ணிக்கை பற்றிய தகவல் ஒன்றுக்கொன்று வேறுபட்டாலும், பாதி எண்ணிக்கைக்கு மேல் இறந்துவிட்டதாக கூறப்படுகிறது.
மேற்கோள்கள்
பகுப்பு:உருசியக் கப்பல்கள் பகுப்பு:போர்க் கப்பல்கள்
பெத்லம் தசை அழிவு
வலது|thumb|பெத்லம் மயோபதி மரபுவழி ஆதிக்கம் செலுத்தும் வகையை கொண்டுள்ளது. பெத்லம் தசை அழிவு (Bethlem myopathy) என்பது பாலிலா பண்பணு ஆதிக்கத்தால் ஏற்படும் தசைவளக்கேடு ஆகும். இந்நோய் பிறப்பு நிலையில் ஏற்படும் தசைவளக்கேடு என வகைப்படுத்தப்படுகிறது. 1976 ஆம் ஆண்டில் பெத்லம் என்னும் டச்சு மருத்துவர் இதனை முதன் முதலில் கண்டுபிடித்தார். இந்நோய் உளவியல் கோளாறினாலும், கோலாசன் VI எனும் தசைநார் புரதத்தின் வகைகள் COL6A1, COL6A2 மற்றும் COL6A3 போன்றவற்றில் ஏற்படும் திடீர் மரபணு மாற்றத்தாலும் இந்நோய் ஏற்படக்கூடும்.
ஆன்டன் செக்கோவ்
ஆன்டன் பாவ்லோவிச் செகாவ் (Anton Pavlovich Chekhov, ; Анто́н Па́влович Че́хов,, அந்தோன் பாவ்லொவிச் சேகவ்; 29 சனவரி 1860 – 15 சூலை 1904) ஒரு உருசிய நாடக ஆசிரியர் மற்றும் சிறுகதை எழுத்தாளர் ஆவார். இவர் புனைகதை இலக்கிய உலகில் தலைசிறந்தவராகக் கருதப்படுகிறார். நாடக ஆசிரியராக இருந்து இவர் படைத்த  கடற்புறா, அங்கிள் வான்யா, மூன்று சகோதரிகள், செர்ரிப் பழத்தோட்டம் ஆகிய நான்கு செவ்வியல் நாடகங்கள் மற்றும் இவரது சிறந்த சிறுகதைகளும் ஏனைய எழுத்தாளர்கள் மற்றும் விமர்சகர்களிடம் இவருக்குத் தனி மரியாதையை ஏற்படுத்தின. ஹென்ரிக் இப்சன், ஆகஸ்ட் ஸ்ட்ரின்ட்பெர்க் ஆகிய இருவருடனும் செகாவ் இணைந்து நவீனத்துவத்தை மேடைகளில் புகுத்தினார். நவீனத்துவத்தை நாடகங்களில் தொடங்கி வைத்ததில் இம்மூவரும் முக்கியமானவர்களாகக் குறிப்பிடப்படுகின்றனர். செகாவ் தனது இலக்கியப் பயணத்தினுடன் கூடவே, மருத்துவர் பணியையும் செவ்வனே மேற்கொண்டு வந்தார். "மருத்துவம் என் சட்டப்பூர்வமான மனைவி" என்றும், இலக்கியம் எனது துணைவி என்றும் கூறியுள்ளார்.
பெத்லம் தசை அழிவு
காட்சிப்படுத்துதல்
இந்த நோய் பிறப்பதற்கு முன் கருவிலேயே ஏற்படுகிறது. குழந்தைப்பருவத்தில் வெளிப்படுகிறது. குமரப்பருவத்தில் அதிகரிக்கிறது. நோயின் வளர்ச்சி வேகம் குறைவு. ஆனால் தசை வலுவிழப்பு எல்லா நிலைகளிலும் உணரப்படும். நடப்பதில் சிரமம் ஏற்படுகிறது. ஆரம்ப கால அறிகுறிகள் கோவரின் அடையாளத்தை (தரையில் இருந்து எழுந்திருக்கும் போது தொடைகளை தரையில் அழுத்தி கைகளை தரையில் ஊன்றி மிகுந்த அழுத்தம் கொடுத்து எழுந்திருத்தல்) நடக்கும் பொழுது அவர்கள் பாதம் முழுவதும் தரையில் படிவதில்லை.
ஆன்டன் செக்கோவ்
1896 ஆம் ஆண்டில் இவரது முதல் நாடகமான கடற்புறா படுதோல்வியடைந்த போது, செக் கோவ் நாடகம் எழுதுவதைக் கைவிட்டார். த சீகல் நாடகத்தின் வரவேற்புக்குப் பின், மீளவும் 1898-இல் கான்சிட்டாண்டின் தாலின்சிலாவிசிக்கியின் மாஸ்கோ கலை அரங்கில் அரங்கேறியபோது இது பெரும் புகழ்பெற்றது. அதன் பின்னரே, மூன்று சகோதரிகள் மற்றும் செர்ரி பழத்தோட்டம் ஆகிய நாடகங்கள் அரங்கேற்றப்பட்டன. இவை  நாடகக் குழுமத்தினருக்கும், பார்வையாளர்களுக்கும் சவாலாக இருந்தன. மேலும், செகாவின் இந்நாடகங்கள் மரபுவழி நடிப்புக்குப் பதிலாக, பார்வையாளர்களுக்கு "மனநிலை சார்ந்த அரங்கியல்" என்னும் நுட்பத்தையும், "நாடகத்தின் உரைகளுக்குள் ஆழ்ந்து போகும் நிலையையும்" கொடுத்தன.
செக்கோவ் தான் முதலில் எழுதிய கதைகளைப் பணத்துக்காகவே எழுதினார். ஆனால், அவரது கலைப்படைப்பு ஈர்ப்பு அதிகரித்தபோது, தற்காலச் சிறுகதை வளர்ச்சியில் பின்னர் செல்வாக்கு ஏற்படுத்திய பல புதுமைகளை அவர் தனது கதைகளில் அன்று புகுத்தினார்.
பெத்லம் தசை அழிவு
காட்சிப்படுத்துதல்
இந்நோய் அதிகரிக்கும் போது கைகள் மற்றும் கால்களின் தசைகள் குறுக்கம் அடைகின்றன. கை விரல்கள் சுருங்கி மடங்கி ஒட்டி இறுகுகின்றன. இந்நோய் இரண்டு லட்சத்தில் ஒருவருக்கு ஏற்படுகிறது. இது யுல்ரிக்/யுல்ரிக் தசை அழிவு நோயிலிருந்து மாறுபடுகிறது. ஊனீர் குருதியானது புரத ஆக்கச்சிதைவு இயக்க ஊக்கியால் தொடர் தசை அழிவு ஏற்படுகிறது. பெத்லம் தசை அழிவு நோய் உள்ளவர்களின் ஆயுட்காலம் சாதாரண மனிதனின் ஆயுட்காலத்தை ஒத்திருக்கிறது.. வாலிபப் பருவத்தில் அவர்களின் இயக்கம் குறைகிறது. தடைபடுகிறது. இந்த தசைஅழிவிற்கு எவ்வித மருத்துவமும் இல்லை. ஆனால் கால்களில் ஏற்படும் குறுக்கத்தை ஓரளவுக்கு சரி செய்வதற்கு குதிகால் நாண் அறுவை சிகிச்சை பயன்படுகிறது. இந்த சிகிச்சையின் போது தசை மற்றும் நாண்களுக்கு அணைப்பு ஆதாரம் கொடுத்து குதிகால் நாணின் நீளம் அதிகரிக்கப்படுகிறது. இந்த சிகிச்சை குழந்தைப் பருவ நோயாளிகளுக்கு பெரும்பாலும் பயனளிக்கிறது. இதன் மூலம் குழந்தைகளின் நடக்கும் வேகத்தை மேம்படுத்த இயலும்.
வெளி இணைப்புகள்
பகுப்பு:தசை தொடர்பான நோய்கள் பகுப்பு:மரபணுப் பிறழ்ச்சிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக ஆசிரியர்கள் தொடங்கிய அறிவியல் கட்டுரைகள்
ஆன்டன் செக்கோவ்
இவரது கதைகள் தமிழில் மொழிபெயர்க்கப்பட்டுள்ளன.
இளமைக்காலம்
left|200px|thumb|ரஷ்யாவில் டகன்ரோக் என்னும் இடத்தில், அன்டன் செக்கோவ் பிறந்த வீடு அன்டன் செக்கோவ் 29, சனவரி 1860 இல், செயின்ட் அந்தோணி பெரிய (17 ஜனவரி பழைய பாணி) விருந்து நாள் அன்று தெற்கு ரஷ்யாவின் ஆழாவ் (Azov) கடல் துறைமுகமான டாகன்ராக் (Taganrog) கில் பிறந்தார். இவருடன் சேர்த்து மொத்தம் ஆறு சகோதரர்கள். இவர் மூன்றாவது நபர் ஆவார். இவரது தந்தையின் பெயர் பவெல் எகொரோவிச் செக்கோவ் என்பதாகும். இவருடைய தந்தை ஒரு பண்ணையடிமையாவார். அவரது மனைவி, உக்ரேனிய நாட்டைச் சார்ந்தவர். அவரது வில்ஹோவட்கா கிராமமானது கொபிலியகி அருகேயுள்ள போல்டவா பகுதியில் உள்ள தற்போதைய உக்ரைன் நாட்டில் அமைந்துள்ளது. ஒரு மளிகைக் கடை நடத்தி வந்தார். இவர் திருச்சபைப் பாடகர் குழுவின் இயக்குநராகவும், பக்தியுள்ள கட்டுப்பாடான கிறிஸ்துவராகவும் மற்றும் உடல் குறைபாடுடையவராகவும் காணப்பட்டார். பவெல் செக்கோவ், சில வரலாற்றாசிரியர்களால் தனது மகனின் பல ஓவியங்களில் காணப்படும் பாவனை மூலமாகப் பார்க்கப்பட்டார். செக்கோவின் தாயான, எவ்ஜெனிய மொரோசாவா சிறந்த கதைசொல்லி. அவர் தம்முடைய குழந்தைகளுக்கு, தாம் தம் துணி வியாபாரியான தந்தையுடன் ரஷ்யா முழுக்கப் பயணித்த பல்வேறு பயண அனுபவங்களைக் கதைகளாக எடுத்துக்கூறுவார். "'எங்கள் திறமைகள் எமது தந்தையிடமிருந்து பெற்றவையே' என்பதையும், 'ஆனால் எமது ஆன்மாவோ எங்கள் தாயிடமிருந்து வந்தது' என்பதையும் செகோவ் என நினைவுகூர்வார். வாலிபனான செக்கோவ் அவரது சகோதரர் அலெக்சாண்டர் என்பவர், அவரது மனைவி மற்றும் குழந்தைகளிடம் காட்டும் விரும்பத்தகாத நடவடிக்கைகளைக் கண்டித்ததுடன் தனது தந்தை பவெல் கொடுங்கோன்மையையும் விமர்சித்தார். 'எனக்கு நன்கு நினைவிருக்கிறது. அது ஓர் எதேச்சதிகாரப்போக்கு ஆகும். அஃதும் பொய்யும் என் அன்னையின் இளமையான வாழ்வைச் சீர்குலைத்தன. அவ்வெதேச்சதிகாரமும் பொய்மையும் என்னுடைய குழந்தை பருவத்தைப் பாழாக்கியதொடு பயத்தையும் தோற்றுவித்தது. அதைப் பற்றி இப்போது நினைத்தாலும் திகில் மற்றும் வெறுப்பை என்னால் உணர முடியும். ஒரு சமயம் என் தாயார் தயாரித்த சூப்பில் உப்பு அதிகமாகிட, எனது தந்தையார் திடீரென வெறிகொண்டு, அன்னையை, 'நீயொரு முட்டாள்' எனத் திட்டி வீசி எறிந்ததை மறக்கவியலாது."
படிப்பு
1879 இல் செக்கோவ்  தனது பள்ளிப்படிப்பை நிறைவு செய்தார். அதன்பின், அவரது குடும்பத்தினருடன் மாஸ்கோ சென்றடைந்தார். பிறகு, மருத்துவப் பள்ளிப் படிப்பிற்கான சேர்க்கையினை I.M. செசெநோவ் மாஸ்கோ மாநில முதல் மருத்துவப் பல்கலைக்கழகத்தில் தொடங்கினார்.
தொடக்க கால எழுத்துப் பணி
செக்கோவ் இப்போது குடும்பப் பொறுப்பு முழுவதையும் ஏற்றுக்கொண்டார். குடும்பத்தை நிர்வகிப்பதற்காகவும்,பயிற்சிக்கான கட்டணத்தைச் செலுத்துவதற்காகவும் தம் எழுத்துப் பணியினைத் துவக்கினார். அவருடைய எழுத்துகள் அன்றாட ரஷ்ய வாழ்க்கையின் தினசரி நடவடிக்கைகளைக் குறுகிய, நகைச்சுவையான காட்சிகளை விளக்கும் காட்சிகளாக அமைந்திருந்தன. அவற்றில் பலவற்றை "அன்டோஷா செக்கோன்ட்" மற்றும் மண்ணீரலற்ற மனிதன் போன்ற புனைபெயர்களிலேயே எழுதி வந்தார். அவரது அந்த குறிப்பிடத்தக்க எழுத்துகள் அவருக்குப் படிப்படியாக, நன்மதிப்பைப் பெற்றுத் தந்தன. ரஷ்ய தெரு வாழ்க்கையை வஞ்சகப் புகழ்ச்சியுடன் எழுதக்கூடியவர் என அடையாளப்படுத்தப்பட்டார். 1882 ஆம் ஆண்டில், நிகோலாய் லேய்க்கின் என்னும் அக்காலகட்டத்து முன்னணிப் பதிப்பாளருக்குச் சொந்தமான, ஓஸ்கோல்கியில் (சிறு துண்டுகள் என்னும் அர்த்தம்) எழுதினார். இந்தக் காலகட்டத்தில் செக்கோவின் எழுத்துத் தொனி, அவரது வழமையான முதிர்ச்சியான புனைவுகளைவிடக் கடுமையானதாகக் காணப்பட்டன.
1884 ஆம் ஆண்டில், செக்கோவ் மருத்துவராகப் பணியாற்றத் தொடங்கினார். இதனை அவர் தனது முதல் தொழிலாகக் கருதினார். ஆனாலும், ஏழை மக்களுக்கு இலவசமாகவே மருத்துவம் செய்ததனால், அவருக்கு அதிலிருந்து சிறிதளவு பணமே சம்பாதிக்க முடிந்தது.
1884 மற்றும் 1885 ஆம் ஆண்டுகளில், செக்கோவ் காசநோய் பாதிப்பிற்கு ஆட்பட்டார். 1886 இல் அதன் பாதிப்புகளால் உடல்நிலை மோசமடைந்தது. ஆனால், அவர் தனது குடும்பத்தாரோ அல்லது அவரது நண்பர்களிடமோ தனது காசநோயைப் பற்றிக் கூற மறுத்து விட்டார். வாராந்திர ப் பத்திரிகைகளுக்கு அவர் தொடர்ச்சியாக எழுதி, அதன் மூலமாகப் பணம் சம்பாதித்துக் குடும்பத்தைப் படிப்படியாக அனைத்து வசதிகளுடன் மேம்படுத்தினார்.
திருப்புமுனை
1887 ஆம் ஆண்டில்,அதிக வேலைப் பளு மற்றும் மோசமான உடல்நிலையிலிருந்து விடுபட எண்ணி, செக்கோவ் உக்ரைனுக்குப் பயணப்பட்டார்.அப்போது அங்கிருந்த அழகான புல்வெளி அவரை வெகுவாக ஈர்த்தது. அவர் தாயகம் திரும்பியவுடன், "புல்வெளி" (The Steppe) என்னும் நீளமான சிறுகதை ஒன்றை எழுதத் தொடங்கினார். இதனை அவர் "சிறிது முரணானதும், மிகவும் உண்மையானதும்" என்று குறிப்பிட்டார். இது இறுதியில் செவர்னி வெஸ்ட்னிக் (தி வடக்கு ஹெரால்ட்) இல் வெளியிடப்பட்டது. இது கதைமாந்தர்களின் சிந்தனைச் செயல்பாடுகளோடு கலந்த ஒரு கதையாகும். செக்கோவ் இக்கதையின் வாயிலாக, வீட்டை விட்டு வெளியே அனுப்பப்பட்ட ஓர் இளம் சிறுவனின் பார்வை வழியாகவும், அவரது தோழர்கள், ஒரு மதபோதகர் மற்றும் வணிகர் மூலமாகவும் ஓர் ஒற்றைக் குதிரை, இரு சக்கர வாகனப் பயணத்தைத் தூண்டுகிறார். மேலும், இது செக்காவின் கவித்துவமிக்க படைப்புகளின் அகராதி என்று பரவலாக அறியப்படுகிறது. இது அன்டன் செக்காவிற்குப் புகழையும், அவரது முதிர்ந்த கற்பனையின் தரத்தையும் மிக அதிகமாக வெளிப்படுத்தியது. தவிர, இதனை ஒரு இலக்கிய இதழில் வெளியிடப்படக்கூடிய சந்தர்ப்பத்தை ஏற்படுத்திக் கொடுத்தது.
1890 ஆம் ஆண்டில், செக்காவ் ஜப்பான் நாட்டின் வடக்கில் காணப்படும் ஷேகலின் (Sakhalin) தீவில், ரஷ்ய தூர கிழக்கு மற்றும் கத்தோர்கா அல்லது தண்டனைக்குரிய  குடியிருப்புப் பகுதியில், தொடர்வண்டி, குதிரை பூட்டப்பட்ட வண்டி மற்றும் ஆற்றின் நீராவிப் படகு மூலம் கடினமான பயணம் மேற்கொண்டார். சுமார் மூன்று மாத காலம் அந்த இடத்தில் தங்கியிருந்து, அங்கு வசித்த ஆயிரக்கணக்கான குற்றவாளிகள் மற்றும் மக்கள்தொகை கணக்கெடுப்பிற்காகக் குடியேறியவர்கள் ஆகியோரிடம் நேர்காணல் எடுத்தார். செக்காவினின் ஷெகாலினுக்கான அந்த இரண்டரை மாத பயணத்தின்போது அவர் எழுதிய கடிதங்கள் சிறந்த படைப்பாக நோக்கப்படுகின்றன. டோம்சுக் (Tomsk) என்னும் நகரைப்பற்றி அவர் தனது சகோதரிக்கு எழுதிய குறிப்புகள் தவறானவையாகக் கருதப்பட்டன. அந்த நகரத்து மாந்தர் அனைவருமே மந்தமானவர்கள் என அவர் குறிப்பிட்டிருந்தார். பிற்காலத்தில் டோம்சுக் மக்கள், அவர் கூறிய கருத்துக்குப் பதிலடி கொடுக்கும் விதமாக, அவரைக் கேலி செய்வதுபோன்ற அவருடைய ஒரு சிலையை நிறுவினார்கள்.
இறப்பு
1904 ஆம் ஆண்டு மே மாதத்தில் செக்கோவ் காசநோயால் கடுமையாகப் பாதிக்கப்பட்டார். அதுகுறித்து "அவரைப் பார்த்த அனைவரும் அவர் இறுதிக் கட்டத்தை நெருங்கிவிட்டதாகத் தமக்குள் நினைத்தனர். ஆனால் அவர் தனது முடிவை நெருங்க நெருங்க, அதனை உணர்ந்து கொள்ளாதவராகவே காணப்பட்டார்". மிக்கேல் செக்கோவ் நினைவுகூர்ந்தார். இறுதியில், ஜூன் மாதம் மூன்றாம் நாள், அவர் பிளாக் வனிலுள்ள ஜேர்மனிய ஸ்பா நகரமான பேடன்வெலைருக்காக ஓல்காவுடன் சென்றார். அங்கிருந்து அவர் தனது சகோதரியான மாஷாவிற்கு வெளிப்படையாக, நகைச்சுவையாக எழுதிய கடிதங்களில் உணவு மற்றும் சமுதாயவெளி பற்றி விவரிக்கிறார். மேலும், அன்டன் செக்காவ் அவரது தாயாருக்கும் சகோதரிக்கும் தான் நலமாகி வருவதாகக் கூறி வந்தார். அவர் எழுதிய கடைசி கடிதத்தில்,  ஜேர்மானியப் பெண்கள் ஆடைகள் அணிந்திருக்கும் முறை பற்றி மனவேதனையடைந்தார்.
தமிழில்
ஆன்டன் செக்கோவ் படைப்புகள் பல பலரால் தமிழில் மொழிபெயர்க்கப்பட்டுள்ளன. அவற்றுள் சில:
வெளி இணைப்புகள்
பகுப்பு:1860 பிறப்புகள் பகுப்பு:1904 இறப்புகள் பகுப்பு:உருசிய மருத்துவர்கள் பகுப்பு:உருசிய எழுத்தாளர்கள்
திருக்களாச்சேரி உச்சியப்ப அய்யனார் கோயில்
திருக்களாச்சேரி உச்சியப்ப அய்யனார் கோயில் தமிழ்நாட்டில் நாகபட்டினம் மாவட்டம், திருக்களாச்சேரி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குளோரின் நைட்ரேட்டு
குளோரின் நைட்ரேட்டு (Chlorine nitrate) என்பது ClNO3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். படைமண்டலத்தில் உள்ள முக்கியமான வளிமண்டல வாயுவாகும். ஓசோன் சுருங்குதலுக்கு காரணமாகும் முக்கியமான ஓர் குளோரின் சேர்மமாகவும் இது விளங்குகிறது.
உலோகங்கள், உலோக குளோரைடுகள், ஆல்ககால்கள், ஈதர்கள் மற்றும் பெரும்பாலான கரிமச் சேர்மங்கள் ஆகியனவற்றுடன் வெடிக்கும் இயல்புடன் இச்சேர்மம் வினைபுரிகிறது. சிதைவடையும் வகையில் குளோரின் நைட்ரேட்டைச் சூடுபடுத்தும் போது குளோரின் நைட்ரசன் ஆக்சைடு போன்ற நச்சு வாயுக்களை வெளிவிடுகிறது.
தயாரிப்பு
இருகுளோரின் ஒராக்சைடுடன் இருநைட்ரசன் ஐந்தாக்சைடை 0°செல்சியசு வெப்பநிலையில் சேர்த்து வினைபுரியச் செய்யும் பொழுது குளோரின் நைட்ரேட்டு உருவாகிறது.
வினைகள்
ஆல்க்கீன்களுடன் இச்சேர்மம் வினைபுரிகிறது.
குளோரின் நைட்ரேட்டு உலோக குளோரைடுகளுடன் வினைபுரிகிறது:.
மேற்கோள்கள்
பகுப்பு:குளோரின் சேர்மங்கள் பகுப்பு:நைட்ரேட்டுகள் பகுப்பு:ஆக்சிசனேற்றிகள்
3-ஐதராக்சிபியூட்டேனால்
3-ஐதராக்சிபியூட்டேனால் (3-Hydroxybutanal) என்பது C4H8O2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆல்டால் எனக்கருதப்படும் இச்சேர்மம் முற்காலத்தில் தூக்க மருந்தாகவும் மயக்க மருந்தாகவும் பயன்படுத்தப்பட்டது.
மேற்கோள்கள்
பகுப்பு:மயக்க மருந்து பகுப்பு:ஆல்ககால்கள் பகுப்பு:கீட்டோன்கள் பகுப்பு:தூக்க மருந்துகள்
தேசிய அரசுப் பேரவை (இலங்கை)
தேசிய அரசுப் பேரவை (National State Assembly) என்பது இலங்கையின் முதலாவது குடியரசு அரசியலமைப்பின் படி 1972 ஆம் ஆண்டில் உருவாக்கப்பட்ட சட்டவாக்க சபை ஆகும். 1947 இல் உருவாக்கப்பட்ட இரு அங்க இலங்கை நாடாளுமன்றம் (இலங்கை பிரதிநிதிகள் சபை மற்றும் இலங்கை செனட் சபை) ஆகியவை இல்லாதொழிக்கப்பட்டு ஓரங்க முறைமையுடன் கூடிய தேசிய அரசுப் பேரவை உருவாக்கப்பட்டது.
1970ம் ஆண்டில் நடைபெற்ற இலங்கை நாடாளுமன்றத்திற்கான பொதுத் தேர்தலில் வெற்றிபெற்ற சிறிமாவோ பண்டாரநாயக்கா தலைமையிலான ஐக்கிய முன்னணி (ஸ்ரீலங்கா சுதந்திரக் கட்சி, இலங்கை கம்யூனிஸ்ட் கட்சி, ஸ்ரீலங்கா சமசமாஜக் கட்சி ஆகிய மூன்று கட்சிகளின் கூட்டு) ஏற்கனவே, 1947ம் ஆண்டு முதல் இலங்கையில் நடைமுறையில் இருந்த சோல்பரி அரசியலமைப்பிற்கு பதிலாக புதியதோர் அரசியல் அமைப்பினை உருவாக்கி, 1972 மே 22ம் திகதி பிரகடனப்படுத்தியது. இந்த அரசியலமைப்பு முதலாம் குடியரசு அரசியலமைப்பு எனப்படுகின்றது. 1972-1978 காலப்பகுதியில் சட்டவாக்கத்துறையான நாடாளுமன்றம் தேசிய அரசுப் பேரவை என்று கூறப்பட்டது.
ஓரங்க மன்றம்
சோல்பரி அரசியலமைப்பில் கீழ் (1947-1972) இலங்கையின் சட்டவாக்கத்துறையானது இரண்டு மன்றங்களைக் கொண்டதாக இருந்தது. இரண்டு மன்றங்களும் இணைக்கப்பட்டு இறைமைமிக்க ஓரங்க மன்றத்தை உடையதாக தேசிய அரசுப் பேரவை ஏற்படுத்தப்பட்டது.
அங்கத்தவர் தெரிவு
1972 அரசியலமைப்பின் 77ம் உறுப்புரைப்படி: அமைக்கப்படும் தேர்தல் தொகுதி நிர்ணய ஆணைக்குழுவினால் பரிந்துரைக்கப்பட்ட எண்ணிக்கைக்கு இணங்க மக்களால் சர்வசன வாக்குரிமை மூலம் தெரிவு செய்யப்பட்ட பிரதிநிதிகளை மட்டுமே தேசிய அரசுப் பேரவை கொண்டிருக்கும்.
1974ம் ஆண்டில் நோயெல் தித்தவெல தலைமையில் அமைக்கப்பட்ட தேர்தல் தொகுதி நிர்ணய ஆணைக்குழுவானது தேசிய அரசுப் பேரவையின் உறுப்பினர் எண்ணிக்கையை 168ஆக வரையறை செய்தது.
பதவிக்காலம்
அரசியலமைப்பின் 40ம் உறுப்புரை (1) பந்தி தேசிய அரசுப் பேரவையின் பதவிக்காலத்தைப் பின்வருமாறு வரையறை செய்கின்றது.
அவ்வரசியலமைப்பின் கீழ் தெரிவுசெய்யப்பட்ட ஒவ்வொரு தேசிய அரசுப் பேரவையும், அது முன்னரே கலைக்கப்பட்டாலொழிய அதன் முதற்கூட்டத் தேதியிலிருந்து 6 ஆண்டு காலத்துக்குத் தொடர்ந்திருத்தல் வேண்டும். அதற்கு மேற்படலாகாது. அந்த 6 ஆண்டு கழிவதே தேசிய அரசுப் பேரவையைக் கலைப்பதாகச் செயற்படுதல் வேண்டும்.
இதன்படி தேசிய அரசுப் பேரவையின் கூடிய பதவிக்காலம் 6 ஆண்டுகள் என்பதை தெரிந்துகொள்ள முடிகின்றது.
தகைமைகள்
பொதுதேர்தலில் வாக்களிக்கத் தகுதிபெற்ற எவரும் தேசிய அரசுப் பேரவை உறுப்பினராகத் தகுதியுடையவர்.
தேசிய அரசுப் பேரவையின் அதிகாரங்கள்
4ம் உறுப்புரை - மக்களின் இறைமை மக்களால் தெரிவு செய்யப்பட்ட பிரதிநிதிகளைக் கொண்ட தேசிய அரசுப் பேரவை மூலம் பிரயோகிக்கப்படும்.
5ம் உறுப்புரை - தேசிய அரசுப் பேரவை குடியரசின் அரசதத்துவத்தின் மிக உயர்ந்த கருவியாகும். அதுவே மக்களின் சட்டவாக்க, நிர்வாக, நீதிப் பரிபாலன அதிகாரங்களைக் கொண்டு இயங்கும்.
வெளி இணைப்புகள்
பகுப்பு:இலங்கையில் சட்டம் பகுப்பு:இலங்கை நாடாளுமன்றம் பகுப்பு:1972 அமைப்புகள் பகுப்பு:இலங்கை அரசு
நற்சாந்துபட்டி
நற்சாந்துபட்டி (Nachandupatti) என்பது இந்தியாவில் தமிழ்நாடு மாநிலத்தில் புதுக்கோட்டை மாவட்டத்தில் அமைந்துள்ள சிற்றூர் ஆகும். இங்கு அதிகமாக நகரத்தார் இனமக்கள் வசிக்கின்றனர். புகழ்மிக்க கோயில்களும், பலவித திருவிழாக்களும், சமய சடங்குகள் பலவும் அவ்வப்போது நடைபெற்றுக் கொண்டிருக்கும் இந்த ஊரினைச் சுற்றி புதூர், கோட்டூர் போன்ற கிராமங்கள் உள்ளன.
பெயர்
நற்சாந்துபட்டியின் உண்மையான பெயர்  திருமலை சாம் உத்திரம் என்பதாகும். ஊமத்துரை (கட்டபொம்மனின் இளைய சகோதரர்) குடியிருக்க திருமயத்தில் ஒரு கோட்டை கட்டினார். அக்கோட்டையினைக் கட்டுவதற்கு தேவையான சாந்து, நச்சாந்துபட்டியிலிருந்தே கொண்டுவரப்பட்டது. ஆதலால் நல்ல சாந்து பட்டி என்ற அழைக்கப்பட்டது. பின்னர் நற்சாந்துபட்டி என்று மருவியது.
பொது தகவல்
நச்சாந்துபட்டி, திருச்சிராப்பள்ளியிலிருந்து 69 கி. மீ. தொலைவில் அமைந்துள்ளது. புதுக்கோட்டையிலிருந்து 17 கி. மீ. தொலைவில் பொன்னமாரவதி சாலையில் அமைந்துள்ளது. 3.6   ச. கி. மீ. பரப்பளவில், 3500  நபர்களுக்கு மேல் இங்கு வாழ்கின்றனர். இந்த ஊரின் அஞ்சலக் குறியீட்டு எண் 622404.
இந்த சிறிய கிராமத்தில் 100 முதல் 200 ஆண்டுகளுக்கு முன்பு, நகரத்தாரால் கட்டப்பட்ட பல வீடுகள், வியக்கத்தக்க கட்டிடக்கலைக்கு எடுத்துக்காட்டாக இருக்கின்றன.
கிராமத்தில் ஒவ்வொரு வீட்டிற்கும் ஒரு விசித்திரமான புனைபெயர் உண்டு. உதாரணமாக காட்டு மீனி ஆயல் வீடு அல்லது சுபன் செட்டியார் வீடு. இங்கு தெருக்களுக்கு தேசிய  தலைவர்களின் பெயர்கள் சூட்டப்பட்டுள்ளது குறிப்பிடத்தக்கது (நேதாஜி தெரு, இராஜாஜி தெரு, நேரு தெரு).
பொது மற்றும் வணிக சேவைகள்
நற்சாந்துபட்டியில்  ஐசிஐசிஐ வங்கியும், இந்திய யூனியன் வங்கி, பாரத ஸ்டேட் வங்கியும் செயல்படுகிறது. தபால் அலுவலகம் ஒன்றும் இங்கு இயங்குகிறது. நற்சாந்துப்பட்டியில் பொது நூலகம் ஒன்றும் உள்ளது.
இங்கு மழை நீர் சேகரிப்பு வசதியுடன் கூடிய மூன்று தண்ணீர் சேகரிப்பு தொட்டிகள் உள்ளன. இம்மூன்று தொட்டியில் இரண்டு பொதுப் பயன்பாட்டிற்கும், மூன்றாவது தண்ணீர் தொட்டி பிரத்தியேகமாக குடிநீர் நோக்கத்திற்காகவும் பயன்படுத்தப்படுகின்றன.
ஒவ்வொரு வாரமும் ஞாயிறு அன்று சிவன் கோயில் ஊரணி பகுதியில் சந்தை நடைபெறும். முந்தைய காலங்களில் திரையரங்கம் இருந்தது. இத்திரையரங்கம் தற்பொழுது செயல்பட வில்லை.
கல்வி
இராமநாதன் செட்டியார் மேல்நிலைப் பள்ளி ஒன்றும், சண்முக விலாச கலாசாலை தொடக்கப் பள்ளியும் நச்சாந்துபட்டியில் செயல்படுகின்றன.
போக்குவரத்து
சென்னை க்கு நேரடி பேருந்து வசதி உள்ளது. புதுக்கோட்டை மற்றும் பொன்னமராவதி ஊர்களிலிருந்து பேருந்து சேவை அரசு மற்றும் தனியாரால் இயக்கப்படுகிறது.
வழிபாட்டு இடங்கள்
பல பிரபலமான கோயில்கள் நச்சாந்துபட்டியைச் சுற்றி உள்ளன. 200 ஆண்டுகள் பழமைவாய்ந்த கருப்பர் கோவில் பிரசித்தி பெற்றது. பல்லவர் ஆட்சி காலங்களில்  கோயில்கள் மலைகளுக்குள்ளே செதுக்கப்பட்டன. இத்தகைய கோயில்களில் சிவன் கடவுள் உள்ள திருவருள் காளீசுவரர் சுப்பிரமணிய சுவாமி கோயில், மலையக்கோயில் மிகச்சிறப்பு வாய்ந்தது. மலைக் கோயில் மீது நகரத்தாரால் முருகன் கோயில் கட்டப்பட்டது.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:புதுக்கோட்டை மாவட்டத்திலுள்ள கிராமங்கள்
அரப்பு
அரப்பு என்பது தமிழ்நாட்டில் மக்கள் தங்கள் தலையில் உள்ள அழுக்கை நீக்கப் பயன்படுத்தும் ஒரு பச்சை நிற குளியல் பொருளாகும். இந்த அரப்பை சிகைக்காய் உடன் சேர்த்தோ தனியாகவோ குளியலுக்காகப் பயன்படுத்துகின்றனர். இதனை உசி‌லை ( ஊஞ்சை) மரத்தின் இலையைக் காய வைத்து அரைத்துப் பெறுகிறார்கள். இது அரைத்துப் பெறப்படுவதால் இதை அரைப்பு என்று சொல்லி அது அரப்பு என்று மருவியிருக்கலாம். மதுரை, தேனி மாவட்ட மக்கள் பேச்சு வழக்கில் இது உசிலையரப்பு என்று சொல்லப்படுகிறது. இதைப் பெண்கள் தங்கள் கூந்தலைப் பராமரிக்கப் பெரிதும் பயன்படுத்துகின்றனர். இந்த அரப்பு தண்ணீருடன் சேர்த்து தலையில் தேய்க்கும் போது, சிகைக்காயை விட அதிக நுரையுடன் தலையில் உள்ள அழுக்குகளை நீக்கித் தூய்மையாக்குகிறது. தலைமுடியில் வாழும் உயிரினங்களான பேன், ஈர் போன்றவைகளை அகற்றுவதிலும் இந்த அரப்பு துணை புரிகிறது. தலையில் வரும் பொடுகு போன்ற சில நோய்கள் வராமல் தடுக்கிறது. இது உடல் குளிர்ச்சிக்குப் பயன்படுத்தப்படுகிறது என்று சொல்பவர்களும் உண்டு.
மேற்கோள்
பகுப்பு: குளியல் பொருட்கள் பகுப்பு:தன்னுடல் தூய்மை
ஏம்பல் முத்துஅய்யனார் கோயில்
ஏம்பல் முத்துஅய்யனார் கோயில் தமிழ்நாட்டில் புதுக்கோட்டை மாவட்டம், ஏம்பல் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முத்துஅய்யனார் சன்னதியும், 1) முத்துகருப்பர் 2) முத்துகாளி 3) சன்னாசி பிள்ளையார் 4) அரசிமகன் 5) பேச்சி அம்மன் 6) உலகநாயகி 7) வீரபத்திரர் 8) தெண்டாயுதபாணி 9) யானை 10) பலிபீடம் 11) வடகரைமுருகன் 12) தென்கரை விநாயகர் 13) பிள்ளையார் 14) தெண்டாயுதபாணி 15) விஸ்வநாதர் 16) விசாலாட்சி உபசன்னதியும் உள்ளன. இங்குக் கோயில் தேர் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி நான்கு காலப் பூசைகள் நடக்கின்றன. மாசி மாதம் முக்கிய திருவிழா நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
புளோரிடா விண்வெளி ஆராய்ச்சி நிறுவனம்
புளோரிடா விண்வெளி ஆராய்ச்சி நிறுவனம் ( Florida Space Research Institute) 1999 ஆம் ஆண்டு புளோரிடாவின் ஆளுநர் மற்றும் சட்டமன்றத்தால் நிறுவப்பட்ட மாநிலம் தழுவிய விண்வெளி ஆராய்ச்சி மையமாகும். கல்வி, அரசு, மற்றும் தனியார் நிறுவனங்கள் இடையே விண்வெளி குறித்த ஒத்துழைப்பை அதிகரிக்கும் முயற்சியாக இந்நிறுவனம் உருவாக்கப்பட்டது. நாசாவின் நூற்றாண்டு நிறைவுவிழா திட்டத்தின் போட்டிகளுடன் புளோரிடா விண்வெளி ஆராய்ச்சி நிறுவனம் நெருங்கிய தொடர்பைக் கொண்டிருந்தது. 2001 ஆம் ஆண்டில் முன்னெடுக்கப்பட்ட மேம்படுத்தப்பட்ட கற்றல் சூழல் என்ற திட்டத்தின் முன்முயற்சியாக, இந்நிறுவனம் கென்னடி விண்வெளி மையத்துடன் ஒரு கூட்டுறவு ஒப்பந்தத்தில் கையெழுத்திட்டது. 2003 ஆம் ஆண்டில் மாணவர்களுக்காக நாசா நடத்திய விண்வெளித்தளம் பொறியியல் வடிவமைப்பு போட்டியில், புளோரிடா விண்வெளி நல்கை கூட்டிணைப்புடன் புளோரிடா விண்வெளி ஆராய்ச்சி நிறுவனமும் இணைந்து நிதியுதவியளித்தது.
புளோரிடா விண்வெளி வளர்ச்சிமைய இணைப்பாக்கம்
2006 ஆம் ஆண்டு மே மாதத்தில் இயற்றப்பட்ட புளோரிடா விண்வெளி சட்டத்தின்படி, புளோரிடா விண்வெளி வளர்ச்சி மையத்தை உருவாக்கும் பொருட்டு மேலும் இரண்டு நிறுவனங்களை புளோரிடா சட்டமன்றம் உருவாக்கியது.
புற இணைப்புகள்
பகுப்பு:நாசா
இலிங்கப்பா நாராயண சுவாமி
இலிங்கப்பா நாராயண சுவாமி (Lingappa Narayana Swamy) ஒரு இந்தியாவைச் சேர்ந்த ஒரு நீதிபதியாவார். 1959 ஆம் ஆண்டு சூலை மாதம் முதல் தேதியன்று இவர் பிறந்தார். இமாச்சல பிரதேச உயர் நீதிமன்றத்தில் தலைமை நீதிபதி யாகவும்,  கர்நாடக உயர்நீதிமன்றத்தின் முன்னாள் நீதிபதியாகவும் இருந்தார். இந்திய உச்ச நீதிமன்ற நீதிபதி தினேசு மகேசுவரி பதவி உயர்வு பெற்ற பிறகு, 18 ஜனவரி 2019 ஆம் ஆண்டு சனவரி மாதம் 18 ஆம் தேதி முதல் 9 மே 2019 ஆம் ஆண்டு மே மாதம் 9 ஆம் தேதி வரை கர்நாடக உயர் நீதிமன்றத்தின் பொறுப்பு தலைமை நீதிபதியாக  பணியாற்றினார்.
தொழில்
சுவாமி இளங்கலை பட்டம் பெற்ற பின்னர் சட்டப் பாடத்திலும் இளநிலை பட்டம் பெற்றார். வழக்கறிஞராக 1987 ஆம் ஆண்டு அக்டோபர் மாதம் 15 ஆம் தேதியன்று பதிவு செய்தார். கர்நாடக உயர் நீதிமன்றம், கர்நாடக நிர்வாக தீர்ப்பாயம் மற்றும் மத்திய நிர்வாக தீர்ப்பாயம் ஆகியவற்றில் பயிற்சி பெற்றார். அவர் 4 ஜூலை 2007 ஆம் ஆண்டு சூலை மாதம் 4 ஆம் தேதியன்று கர்நாடக உயர் நீதிமன்றத்தின் கூடுதல் நீதிபதியாகவும், 2009 ஆம் ஆண்டு ஏப்ரல் மாதம் 17 ஆம் நாள் நிரந்தர நீதிபதியாகவும் நியமிக்கப்பட்டார். 2019 ஆம் ஆண்டு சனவரி மாதம் 18 ஆம் தேதியன்று  கர்நாடக உயர் நீதிமன்றத்தின் தற்காலிக தலைமை நீதிபதியாக இவர் நியமிக்கப்பட்டார்  6 அக்டோபர் 2019 முதல் இமாச்சல பிரதேச உயர் நீதிமன்றத்தின் தலைமை நீதிபதியாக நியமிக்கப்பட்டு 2021 ஆம் ஆண்டு சூன் மாதம்  30  அன்று பணியிலிருந்து ஓய்வு பெற்றார்.
மேற்கோள்கள்
பகுப்பு:இந்திய நீதிபதிகள் பகுப்பு:வாழும் நபர்கள் பகுப்பு:1959 பிறப்புகள்
கோலப் மா
கோலப் மா (Golap Ma) (தமிழில்: அன்னை கோலப்) இராமகிருஷ்ணரின் இல்லறச் சீடராகவும், அவரது ஆன்மீகத் துணைவியாரும் இராமகிருஷ்ண கட்டளைக்கான புனித அன்னையுமான சாரதா தேவியின் முக்கியமானத் தோழியாகவும் இருந்தார். யோகின் மா இவரது மற்ற நிலையான தோழியாவார். இவருடைய உண்மையான பெயர் அன்னபூர்ணா தேவி அல்லது கோலப் சுந்தரி தேவி என்பதாகும். இராமகிருஷ்ணரின் நற்செய்தியில் இவர் "துயரமடைந்த பிராமணப் பெண்மணி" என்றும் குறிப்பிடப்பட்டார். இராமகிருஷ்ண இயக்கத்தின் ஆரம்ப வளர்ச்சியில் இவர் மிக முக்கிய பங்கு வகித்தார். மேலும், கொல்கத்தாவில் சாரதா தேவி தங்கியிருந்த உத்போதனில் அவர் இறக்கும் வரை தங்கியிருந்தார். இராமகிருஷ்ண ஆணையை பின்பற்றும் பக்தர்களிடையே இவர் 'கோலப் மா' என்று பிரபலமாக இருந்தார்.
ஆரம்ப கால வாழ்க்கை
இவரது ஆரம்பகால வாழ்க்கையைப் பற்றிய தகவல்கள் மிகக் குறைவாகவே கிடைக்கப்படுகிறது. தவிர இவர் வடக்கு கொகத்தாவின் பாக்பசார் பகுதியில் ஒரு பிராமண குடும்பத்தில் பிறந்தார். அநேகமாக 1840களில் பிறந்திருக்கலாம். இவருக்கு திருமணமாகி ஒரு மகனும், ஒரு மகளும் இருந்தனர். கொல்கத்தா, பதுரியாகாட்டாவில் உள்ள இரவீந்திரநாத் தாகூரின் குடும்பத்தைச் சேர்ந்த சௌரிந்திர மோகன் தாகூரை சந்தித்து மணந்தார். இருப்பினும், இவர் தனது கணவர், ஒரே மகன், ஒரே மகள் சண்டி ஆகியோரை விரைவாக இழந்தார். மேலும், இந்த இழப்பின் காரணமாக மிகவும் வருத்தப்பட்டார். இவருடைய அண்டை வீட்டாரான யோகின்மா, இவரை இராமகிருஷ்ணரிடம் அழைத்து வந்தார்.
இராமகிருஷ்ணரின் தாக்கம்
துயரத்தால் பாதிக்கப்பட்ட நிலையில் இவர் 1885ஆம் ஆண்டு இராமகிருஷ்ணரைச் சந்தித்தார். அவர் இவரது துயரைத் தணித்து சாரதா தேவிக்கு அறிமுகப்படுத்தினார். விரைவில் சாரததேவியின் நெருங்கிய தோழியாக மாறினார். இராமகிருஷ்ணரின் நற்செய்தியில் பதிவு செய்யப்பட்டுள்ளபடி, 28 சூலை 1885 அன்று கோலாப் மா வீட்டிற்கு இராமகிருஷ்ணர் ஒரு முறை சென்றுள்ளார். இராமகிருஷ்ணரின் முக்கிய பெண் சீடர்களில் ஒருவரான கோலப் மா, அவருக்கான உணவை எடுத்துச் செல்வது, அவரது அறையை சுத்தம் செய்வது போன்ற தனிப்பட்ட சேவையை செது வந்தார். இராமகிருஷ்ணரின் உடல்நலக் குறைவின் போது, சாரதா தேவியின் தொடர்ச்சியான தோழியாக முதலில் சியம்புகூரிலும் பின்னர் காசிபூரிலும் அவருக்கு முதலில் அர்ப்பணிப்புடன் சேவை வழங்கினார்,.
சாரதா தேவியின் தோழியாக
இராமகிருஷ்ணர் மறைந்த பிறகு இவர், சாரதா தேவியுடன் வாரணாசி, பிருந்தாவனம் போன்ற புனித இடங்களுக்குச் சென்றார். அதன்பிறகு கமர்புகூரில் சாரதா தேவியின் மோசமான வறுமையைப் பற்றி முதன்முதலில் அறிவித்தவர்களில் ஒருவரான இவர் 1888இல் அவரை கொல்கத்தாவுக்கு அழைத்து வருவதில் முக்கிய பங்கு வகித்தார். சாரதா தேவி இவரை "விஜயா" என்றும், யோகின் மா இவரை "ஜெயா" என்றும் அன்போடு அழைத்தனர். கொல்கத்தாவில் தங்கியிருந்த சாரதா தேவியுடன் இவரும் தங்கியிருந்தார். அவருடன் புரிக்குச் சென்றார். பின்னர், இராமேசுவரம், சென்னை, தென்னிந்தியாவின் பிற இடங்களுக்கும் உடன் சென்றார். அதைத் தொடர்ந்து, சாரதா தேவிக்கு 'உத்போதன்' என்ற வீடு கட்டப்பட்டபோது, சுவாமி சாரதானந்தரால், கோலப் மா நிரந்தரமாக அங்கு தங்கினார். இவர் சாரதா தேவியின் கிராமமான ஜெயராம்பதிக்கும் பயணம் செய்தார். சாரதா தேவியின் தொடர்ச்சியான தோழியாக, இவர் பல வீட்டு வேலைகளைச் செய்வார். மேலும் அவரது பக்தர்களுடனான தொடர்புகளின் முக்கிய புள்ளியாகவும் பணியாற்றினார். சுவாமி விவேகானந்தர் உட்பட சில ஆண் பக்தர்களிடம் சாரதா தேவி இவர் மூலம் பேசுவார்.
கடைசி காலங்கள்
21 சூலை 1920 இல் சாரதா தேவி இறந்த பிறகு, யோகின் மா, சுவாமி சாரதானந்தா ஆகியோருடன் சேர்ந்து இவரும் சாரதா தேவியின் பக்தர்களுக்கு முக்கிய ஆன்மீக நபரானார். இவர் 19 திசம்பர் 1924 அன்று இறந்தார்.
வெளிப்புற ஆதாரங்கள்
பகுப்பு:1924 இறப்புகள் பகுப்பு:1864 பிறப்புகள் பகுப்பு:இந்து சமயப் பெரியார்கள்
புக்கான்
புக்கான் (ஆங்கிலம்: Bukan; பாரசீக : بوکان) என்றும்  ஈரானின் மேற்கு அசர்பைசான் மாகாணத்தில் அமைந்துள்ள நகரமாகும். 2017 ஆம் ஆண்டின் சனத்தொகை கணக்கெடுப்பின் படி ஏறத்தாழ 57,000 குடும்பங்களில் 205,000 மக்கள் வசிப்பதாக மதிப்பிடப்பட்டுள்ளது. இது மாகாணத்தின் மூன்றாவது அதிக மக்கள் தொகை கொண்ட நகரமாக திகழ்கிறது. மாகாணத்தின் தலைநகரிலிருந்து 184 கிலோமீற்றர் தொலைவில் அமைந்துள்ளது. மக்கட் தொகையில் எழுபத்தைந்து சதவீதம் பேர் நகர்ப்புறத்தில் குடியேறியவர்கள் ஆவார்கள். 25% வீதமானோர் கிராமப்புறங்களில் (ஈரான் 2012 மக்கள் தொகை கணக்கெடுப்பு) வாழ்கின்றனர். இவர்கள் பெரும்பாலும் குர்திஷ் பேசும் சமூகமாகும்.
இஸ்லாத்திற்கு முந்தைய காலம்
புக்கானில் கிமு 4100 முதல் கிமு 4400 காலப்பகுதியின் கலைப்பொருட்கள் கண்டுபிடிக்கப்பட்டுள்ளன. இந்த கலைப்பொருட்கள் ஈரானிய பீடபூமியின் முதல் மனித குடியேற்றங்களில் ஒன்றாக புக்கான் இருந்துள்ளது என்பதை உறுதிப்படுத்துகின்றன. புக்கான் மன்னேய நாகரிகத்தின் மையமாகவும் இருந்துள்ளது.
இஸ்லாமிய காலத்திற்கு முந்தைய காலங்களில், பார்த்தன் பேரரசு மற்றும் சாசானிய சாம்ராஜ்யம் ஆகிய இரண்டிற்கும் புக்கான் கோட்டை காவற் படை தளமாக இருந்தது. புக்கான் மத்திய அசிரியப் பேரரசு, மேதியர்கள் மற்றும் உரார்ட்டு போன்ற பல்வேறு பேரரசுகளின் கட்டுப்பாட்டின் கீழ் இருந்துள்ளது. தொல்பொருளியல் ரீதியாக இங்கு மீட்கப்பட்ட மிகப் பழமையான எச்சங்களான கராகஸ் நாச்சிட் மற்றும் கராகெண்ட் மேடுகள் வெண்கல காலத்தை சேர்ந்தவை.
இஸ்லாமிய சகாப்தம்
643 ஆம் ஆண்டுகளில் புக்கான் முஸ்லிம்களின் கைவசமாகியது. 15 ஆம் நூற்றாண்டில் அமீர்சிஃபோல்டின் மாகரி என்பவரில் கட்டுப்பாட்டில் வந்தது. சஃபாவிட் வம்சத்தைச் சேர்ந்த ஷா இஸ்மாயில் I அந்த பகுதியை மீண்டும் தனது கட்டுப்பாட்டுக்குள் கொண்டுவர முயற்சித்து தோல்வியுற்றார்.